લેખકે પોળની દિનચર્યાનું પણ જીવંત ચિત્રણ કર્યું છે. એ આખું પ્રકરણ અત્યંત રસપ્રદ છે, જે લેખકના અવિસ્મરણીય સ્મૃતિલોકનું જાણે પ્રતફિલન છે, આ નિરીક્ષણ સમગ્ર પુસ્તકને લાગુ પડે છે. પુસ્તકનાં છેલ્લાં પૃષ્ઠોમાં આ શેખના પાડામાં આવેલાં પરિવર્તનની દુ:ખદ છાયા છે. લખ્યું છે - ‘શેખના પાડાના વાતાવરણમાં માનવ માનવ વચ્ચે પ્રેમનું જે અખૂટ ઝરણું વહેતું હતું... તેમાં હવે જાણે ઓટ આવવા માંડી. શહેરમાં બનતી ઘટનાઓ, જાતજાતની અફવાઓથી મગજને ભરમાવનારાં તત્વોની વધતી જતી પકડથી અમારાં સૌનાં હૃદય જાણે ઘવાવા લાગ્યાં. મન સાંકડાં થવા માંડ્યાં.